Legal Document

Category: 1614

Text:
1α. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 7072 της 23/30 Οκτ. 1961 (ΦΕΚ Β΄ 385) Περί των όρων και διατυπώσεων καθ’ ους επιτρέπεται η εισαγωγή μηχανημάτων κινηματογραφίας κλπ. προοριζομένων ν’ απαρτίσωσι συγκρότημα παραγωγής κινηματογραφικών ταινιών, επί τω δασμώ της κλάσεως 90.08 του Τελωνειακού Δασμολογίου Εισαγωγής. Έχοντες υπ’ όψιν τας διατάξεις του άρθρ. 9 του Ν. Δ. 4208/61 «περί μέτρων δια την ανάπτυξιν της κινηματογραφίας εν Ελλάδι και άλλων τινών διατάξεων», αποφασίζομεν: Άρθρ.1.-«1.Μηχανήματα κινηματογραφίας και βοηθητικά τούτων μηχανήματα (λήψεως, ηχογραφήσεως, μετατροπής διαστάσεων, επεξεργασίας κλπ.) ως και πάσης φύσεως υλικά προοριζόμενα αποδεδειγμένως όπως άπαντα απαρτίσωσι βιομηχανικόν συγκρότημα παραγωγής κινηματογραφικών ταινιών ως και ανταλλακτικά ή εξαρτήματα των αυτών μηχανημάτων, οποτεδήποτε εισαγόμενα, παραδίδονται υπό της Τελωνειακής Αρχής επί τω δασμώ και Φ.Κ.Ε. των παρ. 1 και 2 του άρθρ. 9 του Ν.Δ. 4208/61 εφ’ όσον συντρέχωσιν αι ακόλουθοι προϋποθέσεις: α)Ο εισαγωγεύς να προσκομίση εις την τελωνειακήν αρχήν μέσω της οποίας θέλει ενεργηθή η εισαγωγή των κατά το προηγούμενο εδάφιον αναφερομένων ειδών, πιστοποιητικόν του Υπουργείου Βιομηχανίας, εμφαίνον ότι τα  εισαγόμενα είδη προορίζονται όπως άπαντα απαρτίσωσι συγκρότημα παραγωγής κινηματογραφικών ταινιών». Τα εντός « », πρώτο και δεύτερον εδάφια αντικατεστάθησαν ως άνω δια της υπ’ αριθ. 31223/15644/326 της 11 Απρ./15 Μαΐου 1964 αποφ. Υπ. Οικονομικών και Βιομηχανίας (ΦΕΚ Β΄ 178). β)Να παρέχηται προ πάσης παραλαβής υπό της εισαγούσης βιομηχανίας αξιόχρεως προσωπική εγγύησις δια την διαφοράν των δασμών και λοιπών φόρων μεταξύ της κλάσεως 90.08/Α1 και εκείνης εις ην υπάγονται τα καθ’ έκαστον μηχανήματα κλπ. συμφώνως τω δασμολογίω και να κατατίθηται υπεύθυνος δήλωσις, ότι, τα παραλαμβανόμενα, βάσει της παρούσης αποφάσεως μηχανήματα κινηματογραφίας κλπ., θέλουσι χρησιμοποιηθή αποκλειστικώς ίνα απαρτίσωσι βιομηχανικόν συγκρότημα παραγωγής και επεξεργασίας, κινηματογραφικών ταινιών, ως και ότι δεν θέλουσι χρησιμοποιηθή εις άλλην χρήσιν, άνευ καταβολής της ανηκούσης διαφοράς δασμών κλπ. φόρων. 2.Δια την έκδοσιν του υπό στοιχ. α΄ πιστοποιητικού υποβάλλεται αίτησις εις το Υπουργείον Βιομηχανίας, εν η δέον ν’ αναφέρηται η θέσις ένθα εύρηται αύτη εγκατεστημένη, τα μηχανήματα άτινα πρόκειται να εισαχθώσι, λεπτομερώς, κατά την επιστημονικήν ή τεχνικήν αυτών ονομασίαν, την χρήσιν δι’ ην προορίζονται ταύτα, ως και φωτογραφικών τούτων δείγμα, εφ’ όσον είναι δυνατόν. Άρθρ.2.-1.Η εγκατάστασις των ούτως εισαχθέντων μηχανημάτων κινηματογραφίας κλπ. ειδών εις το δι’ ο προορίζονται βιομηχανικόν συγκρότημα παραγωγής και επεξεργασίας κινηματογραφικών ταινιών, πραγματοποιείται το βραδύτερον εντός εξαμήνου από της εισαγωγής των, της προθεσμίας ταύτης δυναμένης να παραταθή επί εν εισέτι εξάμηνον υπό του Υπουργού των Οικονομικών, κατόπιν υποβολής αυτώ σχετικής αιτήσεως. 2.Η εξακρίβωσις της εγκαταστάσεως των εισαχθέντων μηχανημάτων κλπ. εις το δι’ ο προορίζονται βιομηχανικόν συγκρότημα παραγωγής και επεξεργασίας κινηματογραφικών ταινιών, διαπιστούται υπό Επιτροπής συγκαλουμένης μερίμνη της Τελωνειακής Αρχής και αποτελουμένης εξ ενός τεχνικού υπαλλήλου του Υπουργείου Βιομηχανίας οριζομένου υπό του Υπ. Βομηχανίας και εξ ενός Τελωνειακού Ελεγκτού του οικείου Τελωνείου Εισαγωγής οριζομένου υπό του προϊσταμένου της Τελω(Αντί για τις σελ. 244,41(β)-244,522(β) Σελ. 244,41(γ) Τεύχος Η102 - Σελ. 43 Κινηματογραφική Βιομηχανία 13.Ε.δ.1-1α νειακής περιφερείας του Τελωνείου, δι’ ου εισήχθησαν τα μηχανήματα κλπ. 3.Η Επιτροπή επιλαμβανομένη του έργου της συντάσσει πρακτικόν, εις ο δέον να βεβαιούται η τήρησις των όρων της παρούσης αποφάσεως. 4.Η Τελωνειακή Αρχή, εις ην περίπτωσιν εκ του ελέγχου της εν παρ. 2 Επιτροπής, ήθελε διαπιστωθή, ότι, τα παραληφθέντα μηχανήματα κινηματογραφίας κλπ., δεν εχρησιμοποιήθησαν υπό της εισαγούσης βιομηχανίας, ίνα απαρτίσωσι βιομηχανικόν συγκρότημα παραγωγής και επεξεργασίας κινηματογραφικών ταινιών, αλλά διετέθησαν εις άλλας χρήσεις ή παρεχωρήθησαν εις τρίτους, προσκαλεί ταύτην όπως καταβάλη την δια ταύτα ανήκουσαν διαφοράν δασμών. Εν περιπτώσει μη καταβολής των δασμών τούτων, εντός πενθημέρου από της προσκλήσεως, επιδιώκεται η κατά τον Νόμον περί εισπράξεως δημοσίων εσόδων είσπραξίς των παρά τε του πρωτοφειλέτου και του εγγυητού. 5.Ανεξαρτήτως της κατά την προηγουμένην παράγραφον καταβολής των ανηκόντων δασμών, επιφυλλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχει προς τούτο περίπτωσις. «6.Τα υπό τους όρους και διατυπώσεις της παρούσης, παραλαμβανόμενα είδη δέον να τηρώνται εις την κυριότητα του εισάγοντος ταύτα και εν ουδεμια περιπτώσει δύνανται να μεταβιβάζωνται ή να καταστρέφωνται άνευ αδείας της τελωνειακής αρχής. 7.Η αρμοδία τελωνειακή αρχή δέον να τηρή τα, κατά την κρίσιν της, απαραίτητα στοιχεία δια την διενέργειαν, κατά διάφορα χρονικά διαστήματα ελέγχου προς διαπίστωσιν της νομίμου χρησιμοποιήσεως τούτων, και εν εναντία περιπτώσει να επιδιώκη την είσπραξιν της σχετικής διαφοράς των δασμών και φόρων, συμφώνως, προς το άρθρ. 7 του Α.Ν. 896/37 και τας παρ. 4 και 5 του παρόντος άρθρου οριζόμενα». Αι παρ. 6 και 7 προσετέθησαν δια της υπ’ αριθ. Π. 22333 της 30 Ιουν./17 Αυγ. 1967 αποφ. Υπ. Οικονομικών και Βιομηχανίας (ΦΕΚ Β΄ 458). Σελ. 244,42(γ) Τεύχος Η102 - Σελ. 44 Άρθρ.3.-Η εισαγωγή των περί ων η παρούσα μηχανημάτων κινηματογραφίας και λοιπών ειδών επιτρέπεται μόνον δια του Τελωνείου, εις την περιοχήν του οποίου ευρίσκεται η έδρα της εισαγούσης βιομηχανίας παραγωγής και επεξεργασίας κινηματογραφικών ταινιών, εφ’ όσον τούτο έχει κατά τας κειμένας διατάξεις αρμοδιότητα προς τελωνισμόν των. Άλλως η εισαγωγή ενεργείται δια του υπό του Διευθυντού της Τελωνειακής περιφερείας ορισθησομένου Τελωνείου. Εν περιπτώσει καθ’ ην εις την περιοχήν της έδρας της βιομηχανίας ταύτης λειτουργούσι πλείονα Τελωνεία καθίσταται αρμόδιον εν εξ αυτών, δι’ αποφάσεως, του Προϊσταμένου της Τελωνειακής Περιφερείας των Τελωνείων τούτων. 13.Ε.δ.1α Κινηματογραφική Βιομηχανία